развлекателни шеги за Кухня
Един мъж под чехъл белел картофи вкъщи. По някое време, на вратата се позвънило. Това бил негов приятел, който му идвал на гости. Новодошлият се опулил:
- Какво става, бе, Ванка? Защо си надянал кухненска престилка?
Домакинът обяснил:
- Ами, хванал съм се да беля картофи, Жоре...
Гостът натъртил:
- Ама, защо ги белиш ТИ?! Къде е жена ти?
Оня смотолевил:
- Ами, тя в момента си почива в спалнята...
Жорето кипнал:
- Ти - мъж ли си или си мухльо, бе? Аз, като твой приятел - не мога да позволя това! Отивам да говоря с нея!
И гостът се засилил към спалнята. Обаче, след има-няма и минута се върнал като попарен:
- А, бе, балък! Знаеш ли как си "почива" в момента жена ти?
При нея има някакъв чисто гол мъж! Нещо да кажеш по въпроса?
Ванката попитал колебливо:
- Значи - трябва да беля още картофи, така ли?...